SA aktrise verwelkom pienkvoet | Maroela Media
Die foto van baba Anouk wat Jana Strydom op Instagram gedeel het.
Die bekroonde Suid-Afrikaanse aktrise, Jana Strydom, en haar man, Hannes Kruger, het vandeesweek hul derde pienkvoet in die wêreld verwelkom.
Strydom het Vrydag 'n foto van die nuwe pienkvoet, 'n babadogtertjie met die naam Anouk, op Instagram gedeel. "Welkom aan ons kosbare pasgebore Anouk. @jdbkruger07 my lewe saam met jou is 'n heilige ontmoeting. Dankie dat jy jy is," het die aktrise by die foto geskryf.
Jana het in April aan Sarie gesê sy en haar man is onkant betrap deur die nuus dat sy vir 'n derde keer swanger is, maar sien die swangerskap as 'n "skat uit die hemel". Die aktrise en haar man het reeds twee kinders, Ohan (7) en Luka (4).
Jana is onder meer bekend vir haar rolle in Erfsondes, 7de Laan en Boland Moorde.
'n Foto van Jana Strydom met haar swanger magie wat sy vroeër op Instagram gedeel het.
Jana saam met haar man, Hannes, en kinders, Ohan (7) en Luka (4) Foto: Instagram
Wat is so wonderlik daaraan baie vroue kry baba's of is dit dat sy hoer geag word as ander vrouens omdat sy n aktrise is.
Dis vir my altyd verstommend dat mense "onkant" betrap word met 'n swangerskap. Julle weet hoe werk die biologie?